এই চুক্তির ফলে মার্কেন্টাইল ব্যাংক লিমিটেড-এর মোবাইল ব্যাংকিং সেবা, মাইক্যাশ-এর ইউটিলিটি সার্ভিসের মাধ্যমে আইপে গ্রাহক অ্যাকাউন্ট থেকে বিল পরিশোধ করা যাবে। আইপে সিস্টেমস লিমিটেড বাংলাদেশের প্রথম ডিজিটাল ওয়ালেট সার্ভিস যা বাংলাদেশ ব্যাংক কর্তৃক পেমেন্ট সার্ভিস প্রোভাইডার (পিএসপি) লাইসেন্সপ্রাপ্ত। এক্ষেত্রে, সোর্স অফ ফান্ড নিশ্চিত করার জন্য ব্যাংক অ্যাকাউন্ট অ্যাড করতে হবে অথবা ক্রেডিট/ডেবিট কার্ড থেকে আইপে অ্যাকাউন্টে টাকা ট্রান্সফার করতে হবে। এ চুক্তির আওতায় আইপের মাধ্যমে গ্রাহকরা কোন অতিরিক্ত চার্জ ছাড়াই তাদের বিভিন্ন ইউটিলিটি ও অন্যান্য বিল পরিশোধ করতে পারবেন।